Blaze7451/Wiki-th-20250601 huggingface dataset:
แม่น้ำอีโบลา

ภาพแม่น้ำอีโบลา
แม่น้ำอีโบลา (Ebola river) เป็นแม่น้ำที่อยู่ทางเหนือของสาธารณรัฐประชาธิปไตยคองโกและเป็นต้นน้ำของแม่น้ำมอนกาลาและเป็นสาขาของแม่น้ำคองโก มีความยาว 250 กิโลเมตร ใน พ.ศ. 2519 มีการค้นพบไวรัสอีโบลาครั้งแรกใกล้แม่น้ำสายนี้ จึงนำชื่อแม่น้ำมาตั้งเป็นชื่อไวรัส 

**อ้างอิง**
หมวดหมู่:แม่น้ำในสาธารณรัฐประชาธิปไตยคองโก
พฤติกรรมนิยม

พฤติกรรมนิยม (behaviorism/behaviourism) เป็นแนวทางสู่จิตวิทยาซึ่งรวมปรัชญา วิธีวิทยาและทฤษฎีบางส่วน กำเนิดขึ้นในต้นคริสต์ศตวรรษที่ 20 เป็นปฏิกิริยาต่อจิตวิทยา "มโนนิยม" ซึ่งมักลำบากในการพยากรณ์ที่สามารถทดสอบได้โดยใช้วิธีทดลองอย่างเคร่งครัด หลักพื้นฐานของพฤติกรรมนิยมดังที่แสดงในงานเขียนของจอห์น บี. วัตสัน, บี. เอฟ. สกินเนอร์ และอื่น ๆ คือ จิตวิทยาควรเกี่ยวข้องกับพฤติกรรมของบุคคลและสัตว์ที่สังเกตได้ มิใช่เหตุการณ์สังเกตไม่ได้ที่เกิดในจิต สำนักคิดพฤติกรรมนิยมถือว่าพฤติกรรมดังกล่าวสามารถอธิบายทางวิทยาศาสตร์ได้โดยไม่ต้องอาศัยทั้งเหตุการณ์จิตวิทยาภายในหรือการตีความสมมุติฐาน เช่น ความคิดความเชื่อ
นับแต่จิตวิทยายุคต้นในคริสต์ศตวรรษที่ 19 สำนักคิดพฤติกรรมนิยมมีลักษณะควบร่วมกับขบวนการจิตวิเคราะห์และเกสตัลท์ในจิตวิทยาจนคริสต์ศตวรรษที่ 20 แต่ยังต่างจากปรัชญาจิตของนักจิตวิทยาเกสตัลท์ในทางสำคัญ อิทธิพลหลักของสำนักคิดนี้คือ อีวาน ปัฟลอฟซึ่งสำรวจการวางเงื่อนไขแบบคลาสสิก (classical conditioning) แม้เขาไม่ได้เห็นด้วยกับพฤติกรรมนิยมหรือนักพฤติกรรมนิยม เอ็ดเวิร์ด ลี ธอร์นไดก์, จอห์น บี. วัตสันผู้ปฏิเสธวิธีอันตรวินิจและมุ่งจำกัดจิตวิทยาเฉพาะวิธีทดลอง และบี. เอฟ. สกินเนอร์ ผู้วิจัยเรื่องการวางเงื่อนไขแบบการกระทำ (operant conditioning)
ในครึ่งหลังของคริสต์ศตวรรษที่ 20 พฤติกรรมนิยมส่วนใหญ่ถูกบดบังเป็นผลจากการปฏิวัติการรู้ แม้สำนักคิดจิตวิทยาพฤติกรรมนิยมและการรู้อาจไม่ลงรอยกันตามทฤษฎี แต่ทั้งสองเสริมกันและกันในากรนำไปใช้รักษาทางปฏิบัติ เช่น การบำบัดการรู้–พฤติกรรมซึ่งมีประโยชน์ที่แสดงได้ในการรักษาพยาธิสภาพบางอย่าง เช่น โรคกลัวอย่างง่าย ความผิดปกติที่เกิดหลังความเครียดที่สะเทือนใจ และการติด นอกเหนือจากนี้ พฤติกรรมนิยมมุ่งสร้างแบบจำลองเบ็ดเสร็จของกระแสพฤติกรรมตั้งแต่มนุษย์เกิดจนตาย

หมวดหมู่:ปัญหาจิต–กาย
หมวดหมู่:ปรัชญาจิตวิทยา
หมวดหมู่:ทฤษฎีจิตวิทยา
หมวดหมู่:ทฤษฎีจิต
หมวดหมู่:การจัดการไซเบอร์เนติกส์
แอสเตโม รีวาเล อิบารากิ

แอสเตโม รีวาเล อิบารากิ (Astemoリヴァーレ茨城; Astemo Rivale Ibaraki) เป็นทีมวอลเลย์บอลหญิงซึ่งตั้งอยู่ ณ ฮิตาชินากะ, จังหวัดอิบารากิ ประเทศญี่ปุ่น ทีมนี้เข้าแข่งขันในรายการเอสวี.ลีก และมีเจ้าของทีมคือฮิตาชิออโตโมทีฟซิสเต็ม
นอกจากนี้ ยังมีนักกีฬาวอลเลย์บอลหญิงทีมชาติญี่ปุ่นทำหน้าที่ร่วมสังกัดสโมสรแห่งนี้หลายราย อาทิ อะริซะ ซะโต, ยุกิโกะ เอะบะตะ, ยุกิโนะ นะงะมะสึ, ซะโอะริ ทะกะฮะชิ รวมไปจนถึงเมะงุมิ คุริฮะระ

**ประวัติ**
 สโมสรแห่งนี้ได้รับการก่อตั้งขึ้นในเดือนพฤศจิกายน ค.ศ. 1980 ในชื่อฮิตะชิซะวะรีวาเล โดยคำว่า รีวาเล ในชื่อทีม เป็นภาษาอิตาลีที่มีความหมายคือ "คู่แข่ง" ซึ่งมีนัยหมายถึงการเป็นคู่แข่งรายสำคัญในการแข่งขันวี.ลีก- ทีมนี้ได้รับการเลื่อนระดับสู่การแข่งขันวี.ลีก ใน ค.ศ. 1998- ในเดือนเมษายน ค.ศ. 2009 ทีมนี้เป็นฝ่ายแพ้ในการแข่งขันวี.ชาลเลนจ์ ส่งผลให้ทีมนี้ถูกลดระดับสู่การแข่งขันวี.ชาลเลนจ์ลีก ในฤดูกาลถัดไป- ในเดือนเมษายน ค.ศ. 2010 ได้มีการเปลี่ยนชื่อทีมเป็นฮิตะชิรีวาเล- ในเดือนเมษายน ค.ศ. 2013 ทีมนี้ได้เลื่อนระดับสู่การแข่งขันวี.พรีเมียร์ลีก อีกครั้ง หลังจากเป็นฝ่ายชนะทีมเด็นโซ่แอรีบีส์

**เกียรติประวัติ**
คุโระวะชิกิออลเจแปนวอลเลย์บอลแชมเปียนชิพ
*รองชนะเลิศ (1 สมัย): ค.ศ. 2006

**ผลการแข่งขันลีก**

**สมาชิกทีมปัจจุบัน**
ข้อมูล ณ เดือนกันยายน ค.ศ. 2014- 1   Japan อะยะกะ โฮะโซะกะวะ- 2   Japan มะริเอะ วะดะ- 5   Japan อะริซะ ซะโต- 6   Japan ไม ฮิคิชิ- 8   Japan มิยะ ซะโต- 10 Japan มะมิ อุชิเซะโตะ- 12 Japan โมะเอะมิ โทอิ (กัปตัน)- 13 Japan ซะเอะ อิชิดะ- 14 Japan มิเร ซะซะกิ- 15 Japan โคะนะสึ คะวะมุระ- 16 Japan เอะริ ฮิงะชิฮะระ- 17 Japan อัน ไซตะ- 18 Japan ฮะรุกะ อิเซะกิ- 19 Japan ซะยะกะ นะงะโนะ- 20 Japan เรียวโกะ อะตะโงะ

**นักวอลเลย์บอลในอดีต**
 DOM ซีดาร์กา นูเญซ (ค.ศ. 2008–09)- NED ฟรานซีน เยือร์มัน (ค.ศ. 2011–12)- USA ลอเรน เพาลีนี (ค.ศ. 2013–14)- ยุกิ ซุงะวะระ (ค.ศ. –2008)- อะคิโกะ อิโนะ (ค.ศ. –2007)- เคโกะ คุโระฮะ (ค.ศ. 2005–2009)- เมะงุมิ อิตะบะชิ (ค.ศ. 2003–2009)- มะริโกะ ฟุตะกะวะ (ค.ศ. 2007–2009)- อะยะโนะ อินิชิ (ค.ศ. 2006–2009)- คะโอะริ ไอดะ (ค.ศ. 1998–2009)- มิกิ ชิมะดะ (ค.ศ. 2006–2009)- นะรุมิ ทะกะชิมะ (ค.ศ. 2007–2009)- ซะโอะริ อิชิดะ (ค.ศ. 2007–2009)- มะโกะโตะ มะสึอุระ (ค.ศ. 2009–2010)- ซะเอะ อิชิดะ (ค.ศ. –2010)- อะคะริ ฟุจิซะกิ (ค.ศ. –2010)- ยุริเอะ ยะมะโมะโตะ (ค.ศ. –2010)- โฮะคะกุ โช (ค.ศ. –2010)- ไอ โยะชิดะ (ค.ศ. –2011)- ไอริ คะวะฮะระ (ค.ศ. –2011)- คะโอะริ นะกะมุระ (ค.ศ. –2011)- โคะโตะมิ โทะซะกิ (ค.ศ. –2011)- มิโดะริ มิยะโกะซะวะ- อะซะโกะ ทะจิมิ- โมะโมะกะ มินะมิ- ยุกิโกะ เอะบะตะ- ยุกิโนะ นะงะมะสึ- ซะโอะริ ทะกะฮะชิ

**อ้างอิง**

**แหล่งข้อมูลอื่น**
  Vリーグ - チーム概要
หมวดหมู่:สโมสรวอลเลย์บอลในประเทศญี่ปุ่น
หมวดหมู่:สโมสรกีฬาที่ก่อตั้งในปี พ.ศ. 2523
หมวดหมู่:สโมสรกีฬาที่ก่อตั้งในปี พ.ศ. 2523
หมวดหมู่:กีฬาในจังหวัดอิบารากิ
วีระ โรจน์พจนรัตน์

วีระ โรจน์พจนรัตน์ รัฐมนตรีว่าการกระทรวงวัฒนธรรมและ ประธานกรรมการส่งเสริมกิจการฮัจย์แห่งประเทศไทยกรรมการในคณะกรรมการนโยบายการท่องเที่ยวแห่งชาติ  ในรัฐบาลของพลเอกประยุทธ์ จันทร์โอชา และเป็นอดีตปลัดกระทรวงวัฒนธรรม 

**ประวัติ**
วีระ โรจน์พจนรัตน์ เกิดเมื่อวันที่ 11 มีนาคม 2495 เป็นบุตรของนายบ้วนเคง แซ่โตว กับนางอุ้ยเอ็ง แซ่ผู้ สำเร็จการศึกษาชั้นประถมศึกษาจากโรงเรียนบางมูลนากราษฎร์อุทิศ ชั้นมัธยมต้นจากโรงเรียนบางมูลนากภูมิวิทยาคม มัธยมปลายจากโรงเรียนอำนวยศิลป์ ระดับปริญญาตรี สาขาสถาปัตยกรรมหลัก จากคณะสถาปัตยกรรมศาสตร์ จุฬาลงกรณ์มหาวิทยาลัย  ระดับปริญญาโท สาขาบริหารรัฐกิจ จากคณะรัฐศาสตร์ มหาวิทยาลัยธรรมศาสตร์ และระดับปริญญาเอก ดุษฎีบัณฑิตกิตติมศักดิ์ สาขาวัฒนธรรมศาสตร์ มหาวิทยาลัยมหาสารคาม  

**การทำงาน**
วีระ โรจน์พจนรัตน์ เริ่มรับราชการในตำแหน่งสถาปนิก ระดับ 3 ประจำโครงการอุทยานประวัติศาสตร์สุโขทัย กรมศิลปากร เมื่อปี 2521  
เป็นผู้เชี่ยวชาญด้านบูรณปฏิสังขรณ์ (สถาปนิก8)  ปี 2535  
เป็นเลขานุการกรมศิลปากร ในปี 2536 ถึงปี 2542  
เป็นรองอธิบดีกรมศิลปากร ในปี 2542 ถึงปี 2546  
เป็นรองปลัดกระทรวงวัฒนธรรม ปี 2546 ถึง 2549 
ในปี 2549 นายวีระ ได้รับแต่งตั้งเป็นปลัดกระทรวงวัฒนธรรม โดยการสนับสนุนของคุณหญิงไขศรี ศรีอรุณ รัฐมนตรีว่าการกระทรวงวัฒนธรรม ในรัฐบาลพลเอกสุรยุทธ์ จุลานนท์ จนกระทั่งในเดือนตุลาคม พ.ศ. 2553 ถึง พ.ศ.2555 เป็นที่ปรึกษานายกรัฐมนตรีฝ่ายข้าราชการประจำ
เมื่อสิงหาคม 2557 ถึง กรกฎาคม 2562 เขาได้รับแต่งตั้งและดำรงตำแหน่งเป็นรัฐมนตรีว่าการกระทรวงวัฒนธรรม ในรัฐบาลของพลเอกประยุทธ์ จันทร์โอชา
การปฏิบัติงานในคณะกรรมการชุดสำคัญที่เกี่ยวข้องกับการศึกษา เป็นกรรมการสภาการศึกษา ในปีพ.ศ.2549 ถึง พ.ศ.2553 กรรมการข้าราชการครูและบุคลากรทางการศึกษา ปีพ.ศ.2549 ถึง พ.ศ.2553 กรรมการผู้ทรงคุณวุฒิสภามหาวิทยาลัยมหาสารคาม ปีพ.ศ.2550 ถึง พ.ศ.2552 และเป็นกรรมการผู้ทรงคุณวุฒิสภามหาวิทยาลัยศิลปากร ปีพ.ศ.2557 ถึง พ.ศ.2559
ตำแหน่งหน้าที่ปัจจุบัน
		- ประธานกรรมการสำนักงานบริหารและพัฒนาองค์ความรู้ (องศ์การมหาชน)
		- ประธานกรรมการศูนย์คุณธรรม (องศ์การมหาชน)
		- กรรมการผู้ทรงคุณวุฒิสภามหาวิทยาลัยพะเยา
		- กรรมการผู้ทรงคุณวุฒิสภาสถาบันดนตรีกัลยานิวัฒนา
		- ที่ปรึกษาศูนย์อนุรักษ์ศิลปกรรมนานาชาติ มหาวิทยาลัยศิลปากร
		- กรรมการผู้ทรงคุณวุฒิคณะกรรมการเอกลักษณ์ของชาติ
		- ประธานอนุกรรมการดำเนินโครงการ “ค่าแผ่นดิน” สำนักนายกรัฐมนตรี
		- กรรมการทีปรึกษา คณะกรรมการดำเนินงานผลิตสื่อเผยแพร่สารคดีประวัติศาสตร์ชาติไทยและ
		  สถาบันพระมหากษัตริย์ (มูลนิธิการศึกษาทางไกลผ่านดาวเทียม) 

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:สถาปนิกชาวไทย
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงวัฒนธรรมไทย
หมวดหมู่:รัฐมนตรีว่าการกระทรวงวัฒนธรรมไทย
หมวดหมู่:นักการเมืองไทย
หมวดหมู่:บุคคลจากโรงเรียนอำนวยศิลป์
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:โรงภาพยนตร์เครือเอเพ็กซ์

เอเพ็กซ์
หมวดหมู่:สิ่งก่อสร้างในเขตปทุมวัน
หมวดหมู่:วัฒนธรรมของกรุงเทพมหานคร
หมวดหมู่:ผู้เล่นสโมสรวอลเลย์บอลฮิตาชิรีวาเล

นักวอลเลย์บอลสังกัดสโมสรฮิตะชิรีวาเล ทั้งในอดีตและปัจจุบัน
ฮิตาชิรีวาเล
หมวดหมู่:ฮิตาชิรีวาเล
หมวดหมู่:โรงภาพยนตร์ในประเทศไทย

หมวดหมู่:โรงภาพยนตร์แบ่งตามประเทศ
หมวดหมู่:ภาพยนตร์ในประเทศไทย
โรงภาพยนตร์
หมวดหมู่:โรงภาพยนตร์แบ่งตามประเทศ

หมวดหมู่:โรงภาพยนตร์
หมวดหมู่:ธุรกิจภาพยนตร์แบ่งตามประเทศ
โรงภาพยนตร์
คนขายเนื้อสัตว์

คนขายเนื้อสัตว์ คือบุคคลที่ฆ่าสัตว์ ตกแต่งเนื้อสัตว์ ขาย หรือทำทั้งสามอย่างอย่างรวมกัน พวกเขาจะหั่นชิ้นเนื้อสัตว์จำพวกเป็ด ไก่ ปลา และหอยตามรอยตัดที่เป็นมาตรฐานเพื่อขายปลีกหรือขายส่งให้กับร้านอาหาร คนขายเนื้อสัตว์อาจได้รับว่าจ้างจากซูเปอร์มาร์เก็ต ร้านขายของชำ ร้านขายเนื้อสัตว์และตลาดขายปลา โรงฆ่าสัตว์ หรืออาจจะทำอาชีพอิสระก็ได้
การค้าขายยุคโบราณย้อนหลังไปยุคที่มีการเลี้ยงปศุสัตว์ให้เชื่อง คนขายเนื้อสัตว์ก่อตั้งสมาคมในประเทศอังกฤษเมื่อปี ค.ศ. 1272 ทุกวันนี้ ในเขตอำนาจศาลหลาย ๆ เขตเสนอให้มีใบอนุญาตประกอบวิชาชีพให้แก่คนขายเนื้อสัตว์ ในบางพื้นที่ต้องการให้ฝึกงานเป็นเวลา 3 ปี จึงจะสามารถกลายเป็นคนขายเนื้อสัตว์ผู้เชี่ยวชาญได้

**อ้างอิง**
หมวดหมู่:อุตสาหกรรมเนื้อสัตว์
หมวดหมู่:อาชีพการบริการด้านอาหาร
เอื้องแซะ

เอื้องแซะ Dendrobium scabrilingue Lindi เป็นกล้วยไม้สกุลหวาย ดอกมีกลิ่นหอม กลีบดอกสีขาวปลายกลีบเรียวแหลม หูปากทั้งสองข้างตั้งขึ้นมีสีเขียวแกมขาว เมื่อดอกบานไปนานวันจะเปลี่ยนเป็นสีแสดแกมเหลือง กลางกลีบมีเส้นเล็ก ๆ จำนวน 5 เส้น ดอกแหลมโค้งมน เส้นเกสรสีขาวแกมเขียว ฝาปิดก้อนเกสรสีเหลืองจำนวน 5 ก้อนขึ้นอยู่ในป่าลึกที่มีอากาศหนาวเย็น ออกดอกในฤดูหนาว ช่วงเดือนพฤศจิกายน – มีนาคม  
เอื้องแซะเป็นดอกไม้ที่สำคัญในจังหวัดแม่ฮ่องสอน ชาวไทใหญ่นิยมนำมาบูชาพระ ในอดีตเคยเป็นของบรรณาการที่สำคัญของเมืองยวมที่ต้องนำไปถวายเจ้าผู้ครองเมืองเชียงใหม่

**อ้างอิง**
  พืชพื้นบ้านไทใหญ่fix-attempted=yes 
หมวดหมู่:สกุลหวาย (กล้วยไม้)
หมวดหมู่:ไม้ประดับ
วอลเลย์บอลชายทีมชาติชิลี

วอลเลย์บอลชายทีมชาติชิลีเป็นตัวแทนของประเทศชิลีในการแข่งขันวอลเลย์บอลนานาชาติรวมถึงนัดกระชับมิตร

**รางวัล**

**วอลเลย์บอลชิงแชมป์โลก**
ARG 1982 — อันดับที่ 23

**วอลเลย์บอลชิงแชมป์อเมริกาใต้**
URU 1956 — อันดับที่ 5
*BRA 1958 — อันดับที่ 5
*CHI 1962 — อันดับที่ 5
*BRA 1967 — ไฟล์:Med 3.png เหรียญแดงทอง
*1930 1969 — อันดับที่ 4
*URU 1971 — อันดับที่ 4
*COL 1973 — อันดับที่ 4
*PAR 1975 — อันดับที่ 6
*ARG 1979 — อันดับที่ 4
*CHI 1981 — ไฟล์:Med 3.png เหรียญแดงทอง
*BRA 1983 — ไฟล์:Med 3.png เหรียญแดงทอง
*BRA 1995 — อันดับที่ 4
*VEN 1997 — อันดับที่ 6
*BRA 2003 — อันดับที่ 4
*BRA 2005 — อันดับที่ 5
*CHI 2007 — อันดับที่ 4
*COL 2009 — อันดับที่ 5
*BRA 2011 — อันดับที่ 5
*BRA 2013 — อันดับที่ 4

**แหล่งข้อมูลอื่น**
 Fevochi date=2008-01-26 
บราซิล
การยึดติดหน้าที่

การยึดติดหน้าที่ (functional fixedness) เป็นความลำเอียงการรู้ (cognitive bias) อย่างหนึ่งซึ่งจำกัดบุคคลให้ใช้วัตถุเฉพาะในวิถีที่ใช้กันแต่เดิม มโนทัศน์การยึดติดหน้าที่กำเนิดในจิตวิทยาเกสทัลท์ ขบวนการในวิชาจิตวิทยาซึ่งเน้นการประมวลลัทธิองค์รวม คาร์ล ดุนค์เคอร์นิยามการยึดติดหน้าที่ว่าเป็น "สิ่งขัดขวางจิตต่อการใช้วัตถุในวิถีใหม่ซึ่งจำเป็นต้องแก้ไขปัญหา" ซึ่ง "สิ่งขัดขวาง" นี้จำกัดความสามารถของปัจเจกบุคคลในการใช้องค์ประกอบที่กำหนดให้เพื่อทำงานให้ลุล่วง เพราะไม่สามารถก้าวข้ามความมุ่งหมายดั้งเดิมขององค์ประกอบเหล่านั้นได้ ตัวอย่างเช่น หากผู้หนึ่งต้องการที่ทับกระดาษ แต่เขามีเพียงค้อน เขาอาจไม่เห็นว่าค้อนสามารถใช้เป็นที่ทับกระดาษได้อย่างไร การยึดติดหน้าที่เป็นความไร้สามารถเห็นการใช้ค้อนเป็นอื่นนอกเหนือจากตอกตะปูนี้เอง คือ บุคคลไม่สามารถคิดใช้ค้อนในวิถีอื่นนอกจากหน้าที่ดั้งเดิมของมัน
เมื่อทดสอบ เด็กวัย 5 ขวบไม่มีสัญญาณของการยึดติดหน้าที่ มีการแย้งว่าเป็นเพราะเมื่ออายุ 5 ขวบ ทุกเป้าหมายที่บรรลุด้วยวัตถุเทียบเท่ากับเป้าหมายอื่นทั้งหมด ทว่า เมื่ออายุได้ 7 ขวบ เด็กได้รับแนวโน้มถือความมุ่งหมายที่ตั้งใจไว้เดิมของวัตถุหนึ่งเป็นพิเศษ 

**การแก้ความลำเอียงโดยทำให้เป็นชิ้นส่วนทั่วไป**
สำหรับวัตถุแต่ละอย่าง ให้แยกหน้าที่จากรูปแบบของมัน
นักจิตวิทยาชาวนิวซีแลนด์ได้อธิบายเทคนิกการทำอย่างนี้ที่ได้ผลดี
คือเมื่อแยกวัตถุหนึ่ง ๆ ออกเป็นชิ้นส่วน ให้ตั้งคำถามสำหรับตนเอง 2 คำถาม
(1) "สามารถแยกส่วนนี้ออกเป็นชิ้นส่วนย่อย ๆ อีกไหม" ถ้าทำได้ ให้ทำเช่นนั้น
(2) "ชื่อเรียก/รายละเอียดของส่วนนี้เป็นการระบุการใช้หรือไม่" ถ้าใช่ ให้หารายละเอียดทั่วไปเกี่ยวกับรูปร่างและวัสดุของชิ้นส่วนมาใช้แทน
ยกตัวอย่างเช่น เบื้องต้น ให้แบ่งเทียนออกเป็น 2 ส่วนคือไส้เทียนและขี้ผึ้งเทียน
คำว่า "ไส้เทียน" ระบุการใช้ คือเพื่อจุดไฟให้มีแสง
ดังนั้น ให้เรียกว่า "ด้าย"
แต่คำว่า "ด้าย" ก็ยังระบุการใช้ ให้เรียกมันอย่างทั่ว ๆ ไปยิ่งขึ้นคือ เส้นไฟเบอร์ที่นำมาพันเกี่ยวกัน
ซึ่งทำให้คิดได้ว่า สามารถนำ "ไส้เทียน" มาทำเป็นขนปลอมสำหรับหนูเลี้ยงได้
เพราะคำว่า "เส้นไฟเบอร์ที่นำมาพันเกี่ยวกัน" ไม่ได้ระบุการใช้ จึงไม่ต้องหาคำอื่นมาแทนใช้อีก
คนที่ฝึกใช้เทคนิกนี้สามารถแก้ปัญหาได้ 67% มากกว่าคนที่ยึดติดในหน้าที่ดังที่งานวิจัยพบในกลุ่มควบคุม
เพราะเทคนิกนี้จะกำจัดความรู้สึกว่า ส่วนต่าง ๆ ของวัตถุสามารถใช้ทำอะไรได้บ้าง

**อ้างอิง**
หมวดหมู่:การแก้ปัญหา
หมวดหมู่:ความลำเอียงความจำ
หมวดหมู่:การรู้
หมวดหมู่:ความเอนเอียงทางประชาน
หมวดหมู่:ประชาน
หางหมาจอก

หางหมาจอก Uraria crinita(L.) Desv. ex DC. ชื่ออื่นๆได้แก่ หญ้าหางแมว (สตูล) หางกระรอก (กรุงเทพมหานคร) หญ้าตะขาบ (ราชบุรี) เสลดพังพอนกะเหรี่ยง (กาญจนบุรี) อยู่ในวงศ์ Leguminosae วงศ์ย่อย Papilionoideae เป็นไม้พุ่ม ใบประกอบแบบขนนก ปลายคี่ เรียงสลับ แผ่นใบเหนียว ผิวใบมัน ดอกช่อกระจะ ออกที่ซอกใบหรือปลายกิ่ง ดอกย่อยจำนวนมากเรียงตัวอัดกันแน่นเป็นแท่ง กลีบดอกมี 5 กลีบ สีขาวปนม่วง รูปดอกถั่ว สีม่วงแกมชมพู ก้านดอกย่อยมีขนยาว ปลายขนงอเป็นตะขอ กลีบเลี้ยง 5 กลีบ เกสรเพศผู้มี 10 อัน ค่อนข้างแข็ง ผลเป็นฝัก แบน คอดเป็นข้อๆ เมื่อสุกสีดำ ไม่แตก ออกดอกช่วงเดือนกรกฎาคมถึงตุลาคม 
ใบและช่อดอกของหางหมาจอกจะนำไปใส่ในไหปลาร้า ให้หนอนแมลงวันเกาะขึ้นมาแล้วเคาะทิ้งไป มีสรรพคุณเป็นพืชสมุนไพร ทางภาคเหนือใช้ทั้งต้นต้มรวมกับตัวยาอื่นแก้ปวดเมื่อย รากต้มผสมกับตัวยาอื่น แก้อาการทางประสาท ฝนกับน้ำปูนใสใช้รักษาฝี

**อ้างอิง**
 http://www.phargarden.com/main.php?action=viewpage&pid=141 date=2014-07-28 
หมวดหมู่:วงศ์ย่อยถั่ว
หมวดหมู่:สมุนไพร
รายพระนามจักรพรรดิแห่งจักรวรรดิกาซา

จักรวรรดิกาซาเป็นจักรวรรดิแอฟริกันจัดตั้งขึ้นโดยพระเจ้าโชชานกาเนและตั้งอยู่ในทิศตะวันออกเฉียงใต้แอฟริกาในพื้นที่ทางตอนใต้ของประเทศโมซัมบิกและทิศตะวันออกเฉียงใต้ซิมบับเวรวมทั้งบางส่วนของแอฟริกาใต้ จักรวรรดิกาซาในยุค 1860 มีอาณาเขตปกคลุมทั้งประเทศโมซัมบิกระหว่างแม่น้ำแซมเบซีและอิมโปโป
รายพระนามจักรพรรดิแห่งจักรวรรดิกาซา (โมซัมบิก):

**อ้างอิง**
 https://www.worldstatesmen.org/Mozambique_native.html
หมวดหมู่:ประวัติศาสตร์โมซัมบิก
ม
หญ้าหนูต้น

หญ้าหนูต้น  Dianella ensifolia (L.) DC. ชื่ออื่นๆ ได้แก่ โก่กำแล่น (ชัยภูมิ) หางไก่เถื่อน (อุบลราชธานี) มะพร้าวป่า ศรีคันไชย (เชียงใหม่) ลำพัน (จันทบุรี) ศรีคันไชย (เชียงใหม่) อยู่ในวงศ์ Liliaceae เป็นไม้ล้มลุก มีเหง้าใต้ดิน ขึ้นเป็นกอขนาดเล็ก ใบเดี่ยวเรียงสลับ แตกเป็นกระจุกที่โคนต้น ขอบใบเรียบ ก้านใบแผ่เป็นแผ่นหุ้มซ้อนกัน ดอกช่อ ออกจากซอกใบที่โคนต้น กลีบเลี้ยงและกลีบดอกเหมือนกัน สีขาวปนม่วง เป็นหลอดเล็กๆ ปลายแยกเป็นกลีบ 6 กลีบ เกสรเพศผู้มี 6 อัน สีเหลือง ผลสดรูปทรงกลม เมื่อสุกมีสีม่วงอมน้ำเงิน พบทั่วไปตามป่าเบญจพรรณและป่าดิบแล้ง ออกดอกราวเดือนตุลาคมถึงธันวาคม
ผล
หญ้าหนูต้นเป็นพืชสมุนไพร ทั้งต้นต้มผสมกับยาอื่น ดื่มแก้แผลเรื้อรัง รากต้มน้ำดื่มแก้ท้องผูก ทางจังหวัดอุบลราชธานีใช้รากและใบผสมกับตัวยาอื่นใช้เป็นยาแก้ปวดเมื่อย

**อ้างอิง **
 http://www.phargarden.com/main.php?action=viewpage&pid=133 date=2014-07-28 
หมวดหมู่:วงศ์ลิลี
หมวดหมู่:สมุนไพร
ห้อมช้าง

ห้อมช้าง  Phlogacanthus curviflorus (Wall.) เป็นไม้พุ่มในวงศ์ Acanthaceae ใบเรียงตรงข้าม รูปรีหรือรูปขอบขนาน ช่อดอกแบบช่อกระจุกแยกแขนงสั้น ๆ ออกตามปลายกิ่ง ใบประดับและใบประดับย่อยขนาดเล็ก กลีบเลี้ยง 5 กลีบ มีขนหนาแน่นด้านใน กลีบดอกรูปปากเปิด สีม่วงอมแดงหรืออมชมพู ด้านนอกมีขนละเอียด กลีบล่าง 3 กลีบ กลีบรูปรี กลีบบน 2 กลีบ สั้นกว่ากลีบล่างเล็กน้อย เกสรเพศผู้ 2 อัน ติดภายในหลอดกลีบดอก ยื่นพ้นปากหลอดกลีบดอกเล็กน้อย ก้านชูอับเรณูเกลี้ยง กสรเพศผู้ที่เป็นหมัน 2 อัน ขนาดเล็ก ผลแห้งแตก รูปแถบ มีสันเป็นเหลี่ยม มีขนสั้นนุ่ม การกระจายพันธุ์ พบที่อินเดีย ภูฏาน จีนตอนใต้ พม่า ลาว และเวียดนาม ในไทยพบมากทางภาคเหนือ

**อ้างอิง**
 http://web3.dnp.go.th/botany/plantdetail.aspx?monthno=201311&smonthname=November&slanguage=thai date=2014-07-27 
หมวดหมู่:วงศ์เหงือกปลาหมอ
พระตำหนักมหาราช-พระตำหนักราชินี

พระตำหนักมหาราช-พระตำหนักราชินี เป็นพระตำหนักในจังหวัดชลบุรี

**ประวัติ**

**พระตำหนักมหาราช**
พระตำหนักมหาราช เป็นพระตำหนักที่สร้างขึ้นในรัชกาลพระบาทสมเด็จพระจอมเกล้าเจ้าอยู่หัวรัชกาลที่4โดยใช้เป็น อาไศรยสถาน สำหรับรักษาคนป่วย 

**สถาปัตยกรรม**
ตัวพระตำหนักสถาปัตยกรรมแบบผสมผสานรูปแบบสถาปัตยกรรมทั้งไทย จีน และตะวันตกเข้าด้วยกัน โดยพระตำหนักมหาราชมีลักษณะเด่น คือ เป็นอาคารก่ออิฐถือปูน 2 ชั้นสีขาว หลังคาทรงปั้นหยา เอียงลาดมาทางด้านหน้าเป็นจั่วมุงกระเบื้อง ไม่มีชายคายื่นจากผนังโดยรอบ ไม่มีกันสาดบังแดดฝนให้แก่หน้าต่าง ใช้ซุ้มโค้งครึ่งวงกลมตรงชั้นล่างส่วนหน้ามุข มีบันไดทางขึ้นแยกเป็น 2 ทางขึ้นสู่มุขตรงกลางอาคาร

**พระตำหนักราชินี**
พระตำหนักราชินี เป็นพระตำหนักที่สร้างขึ้นในรัชกาลพระบาทสมเด็จพระจอมเกล้าเจ้าอยู่หัวรัชกาลที่4โดยใช้เป็น อาไศรยสถาน สำหรับรักษาคนป่วย เช่นเดียวกับพระตำหนักมหาราช 

**สถาปัตยกรรม**
เป็นอาคารก่ออิฐถือปูน 2ชั้นสีแดงมีส่วนที่เป็นระเบียงติดกับพื้นดินรองรับส่วนหน้าของอาคาร หลังคาทรงปั้นหยายกจั่ว มีมุขยื่นออกมาทั้งชั้นล่างและชั้นบน บริเวณมุขชั้นล่างเป็นผนังทึบ มีประตูรูปซุ้มโค้ง ลักษณะหน้าต่างเป็นบานคู่ส่วนบนเป็นกระจกช่องแสง ลูกกรงและระเบียงเป็นปูนปั้นลูกมะหวด ส่วนของเฉลียงระเบียงลูกกรงนั้นใช้เป็นทางสัญจรและที่รับลมซึ่งมีลักษณะเหมือนบ้านกงสุลอังกฤษ และโปรตุเกสในสมัยนั้น 

**ปัจจุบัน**
ปัจจุบันพระตำหนักสองหลังนี้ตั้งอยู่ในพิพิธภัณฑ์เฉลิมพระเกียรติ 72 พรรษามหาราช 

**การเข้าชม**
เปิดให้เข้าเยี่ยมชมทุกวันโดยไม่เรียกเก็บค่าใช้จ่าย แต่มีระเบียบปฏิบัติในการเข้าเยี่ยมชมดังต่อไปนี้
*1. เวลาเปิดทำการ
**วันจันทร์ – ศุกร์ : 8.30 – 16.30 น. 
**วันเสาร์ – อาทิตย์ และวันหยุดนักขัตฤกษ์ : 9.30 – 16.30 น.
*2. การแต่งกาย แต่งกายสุภาพ
*3. ห้ามถ่ายภาพ 
*4. ห้ามนำเครื่องดื่มของมึนเมาเข้ามาในบริเวณพิพิธภัณฑ์เฉลิมพระเกียรติ 72 พรรษามหาราช
*5. ห้ามกระทำการใดๆ อันเกี่ยวกับการค้า หรือโฆษณาชวนเชื่อในบริเวณพิพิธภัณฑ์เฉลิมพระเกียรติ 72 พรรษามหาราช
*6. ห้ามส่งเสียงหรือกระทำการรบกวนอันก่อให้เกิดความรำคาญต่อผู้อื่น
หมวดหมู่:พระตำหนักในจังหวัดชลบุรี
มะยมทอง

มะยมหิน   Glochidion mirabilis เป็นพืชในวงศ์ Phyllanthaceae โคนต้นพองออกเป็นหัว ใบคล้ายมะยม มีใบอ่อนสีแดงและสีเขียว มีหลายคนสับสนว่าตกลงมะยมเงินกับมะยมทองเป็นชนิดเดียวกันหรือไม่ คำตอบคือชนิดเดียวกัน สีใบอ่อนไม่ได้แยกความแตกต่างอะไรของชนิด บางต้นยอดสีแดง บางต้นยอดสีเขียว ยอดอ่อนสีแดงเรียกมะยมทอง ยอดอ่อนสีเขียวเรียกมะยมเงิน แล้วถามว่าใช้แยกชนิดได้หรือไม่ ในเมื่อสียอดต่างกัน ตอบว่าไม่ได้ สียอดไม่ใช่ลักษณะความต่างที่สำคัญแม้แต่น้อยเลยทางพฤกษศาสตร์ ไม่มีความเสถียร บางครั้งในที่เดียวกัน จากต้นแม่เดียวกันลูกก็มีทั้งยอดแดงและยอดเขียว ยิ่งไปกว่านั้นคือในต้นเดียวกัน บางครั้งออกยอดมาก็แดง บางครั้งก็เขียว สียอดอ่อนสีแดงเป็นแค่วิวัฒนาการที่มาหลอกแมลงว่าเป็นใบแก่ ไม่ใช่ยอดอ่อน ซึ่งบางครั้งแร่ธาตุสารอาหารเปลี่ยนสียอดอ่อนก็เปลี่ยน และสุดท้ายเมื่อใบแก่ก็จะเป็นสีเขียวทั้งหมด

**แหล่งกระจายพันธุ์**
มะยมหินชนิดนี้กระจายตัวทั่วภูมิภาคประเทศไทย มีตั้งแต่เหนือจรดใต้ มีในพม่า ลาว กัมพูชา จนถึงมาเลเซีย ชนิดเดียวกันทั้งหมด

**ลักษณะทางพฤกษศาสตร์ == 
ลักษณะใบย่อย เมื่อยังเล็กใบจะเป็นทรงรีปลายมน เมื่อต้นใหญ่ใบจะเปลี่ยนรูปเป็นใบรีปลายแหลม มีคู่ใบเยอะ ออกดอกแทงเป็นช่อดอกเหมือนน้ำพุที่ปลายยอด ช่อสูงแตกแขนงมีใบประกอบช่อดอกเป็นใบเล็กๆ ออกดอกตามก้านช่อ ติดเมล็ดขนาดเล็ก ไม่มีเนื้อหุ้มมากพอให้กินได้ มะยมหินมีลำต้นเป็นโขดอวบอ้วนไว้สะสมน้ำและอาหารเพราะอาศัยอยู่บนเขาหินปูนเกาะตามก้อนหินและทุกปีต้องเผชิญกับช่วงแห้งแล้ง จึงสะสมน้ำและอาหารไว้ใช้ในยามฤดูแล้ง โดยจะทิ้งใบทั้งหมดและหยุดกิจกรรมทุกอย่างพักตัวรอจนกว่าจะถึงฤดูฝนครั้งหน้า เพื่อจะกลับมาเติบโตอีกครั้ง

**อ้างอิง**
 เศรษฐมนตร์ กาญจนกุล. ร้อยพรรณพฤกษา:ผลไม้. กทม. เศรษฐศิลป์. 2554 หน้า 50
หมวดหมู่:สกุลมะขามป้อม
ลมเปลี่ยนทิศ

"ลมเปลี่ยนทิศ" เป็นซิงเกิลที่ 3 ของวงดนตรีบิ๊กแอส จากมินิอัลบั้ม แดนเนรมิต ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย อภิชาติ พรมรักษา (หมู บิ๊กแอส) และเรียบเรียงโดยบิ๊กแอส ออกจำหน่ายในวันที่ 1 กุมภาพันธ์ พ.ศ. 2556
มิวสิกวิดีโอเพลง "ลมเปลี่ยนทิศ" มีซันนี่ สุวรรณเมธานนท์ เป็นพระเอกในมิวสิกวิดีโอนี้ โดยเนื้อหาของเพลงนั้นเกี่ยวกับชีวิตคน ๆ หนึ่งไม่มีอะไรแน่แท้ ทุกสิ่งย่อมมีการเปลี่ยนแปลง มีพบก็ต้องมีจาก หากคน ๆ หนึ่งที่เรารักมีหนทางใหม่ที่ดีกว่า ก็ต้องยอมรับความจริง ให้เขาก้าวเดินต่อไปข้างหน้า แม้เราต้องเจ็บ แต่สักวัน "ลมเปลี่ยนทิศ" ของเราก็คงมาถึง เมื่อนั้นเราเองก็คงจะมีทางข้างหน้าที่ดีกว่า
เพลง "ลมเปลี่ยนทิศ" เพลงนี้ประสบความสำเร็จในชาร์ตเพลงของไทยในหลายคลื่นวิทยุ อาทิ คลื่นซี้ดเอฟเอ็มในชาร์ตทอป 20 ได้อันดับสูงสุดที่ 12 และในปี พ.ศ. 2556 ได้รับรางวัลไนน์เอ็นเตอร์เทน อวอร์ดส์ สาขาเพลงแห่งปี

**การตอบรับ**
เพลง "ลมเปลี่ยนทิศ" ได้อันดับ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 กุมภาพันธ์ พ.ศ. 2556 และอันดับที่ 18 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 24 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล 

**ชาร์ต**

**เวอร์ชันคัฟเวอร์**

**เวอร์ชันศิรินทิพย์ หาญประดิษฐ์**
 ในปี พ.ศ. 2556 เพลง "ลมเปลี่ยนทิศ" ถูกขับร้องใหม่โดย ศิรินทิพย์ หาญประดิษฐ์ มิวสิกวิดีโอนั้นมี วงศกร รัศมิทัต หรือ ต้น แมคอินทอช, แอนนี่ และน้องอันดา กุลฑีรา ยอดช่าง โดยเพลงนี้ถูกรวมในอัลบั้ม IN LOVE HURT SO GOOD 

**ชาร์ต**


**อ้างอิง**
หมวดหมู่:เพลงไทยสากล
หมวดหมู่:เพลงของบิ๊กแอส
หมวดหมู่:เพลงที่ประพันธ์คำร้องโดยขจรเดช พรมรักษา
หมวดหมู่:เพลงของศิรินทิพย์ หาญประดิษฐ์
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงซอฟต์ร็อกไทย
หมวดหมู่:เพลงบันทึกเสียงที่ผลิตโดยพูนศักดิ์ จตุระบุล
ณัฐวุฒิ วงศ์เนียม

ดร.ณัฐวุฒิ  วงศ์เนียม ( 2 ธันวาคม พ.ศ. 2519 ที่ระยอง) เป็นนักกฎหมายชาวไทย เคยดำรงตำแหน่งอัยการประจำกอง สำนักงานอัยการสูงสุด   อดีตประธานผู้บริหารสำนักงานกฎหมายทนายความ(อินเตอร์) อดีตผู้สมัครสมาชิกสภาผู้แทน
ราษฏร(ส.ส.)ระยอง เขต 2 พรรคประชาราชและอดีตสมาชิกพรรคเพื่อไทย อดีตรักษาการประธานทนายความจังหวัดระยองและอดีตกรรมการสภาทนายความ ภาค 2 มีชื่อเสียงในช่วงทำคดีพ่อค้าเนื้อระยองโดนยัดข้อหาฆ่าคนตาย  และคดีตรวจสอบน้ำมันภายในถังหลังถูกเจ้าหน้าที่ตรวจยึดเพราะสงสัยว่าจะเป็นน้ำมันเตาที่ไม่ได้เสียภาษี เป็นต้นและปัจจุบัน

**การศึกษา**
เริ่มแรกในการศึกษาระดับปริญญาตรีด้านกฎหมาย สำเร็จปริญญาตรี นิติศาสตรบัณฑิต(น.บ.) จาก  มหาวิทยาลัยศรีปทุม  และศึกษาด้านการเมืองการปกครอง จนสำเร็จปริญญาตรีรัฐศาสตร์บัณฑิต(ร.บ.)  มหาวิทยาลัยรามคำแหง  จากนั้นศึกษาเพิ่มเติมภาคบัณฑิต สำเร็จปริญญาตรี นิติศาสตรบัณฑิต(น.บ.) จากมหาวิทยาลัยธรรมศาสตร์  และสอบไล่ได้ความรู้ชั้นเนติบัณฑิต สมัย ๕๗  เป็น เนติบัณฑิตไทย (น.บ.ท.) จากสำนักอบรมศึกษากฎหมายแห่งเนติบัณฑิตยสภา รุ่นเดียวกับพระเจ้าหลานเธอ พระองค์เจ้าพัชรกิติยาภา สำเร็จการศึกษาในระดับปริญญาโทด้านกฎหมาย นิติศาสตรมหาบัณฑิตสาขากฎหมายธุรกิจ(น.ม.) จากมหาวิทยาลัยศรีปทุม จบปริญญาโทด้านการเมืองการปกครอง  รัฐศาสตรมหาบัณฑิตสาขาการเมืองการปกครอง(ร.ม.) มหาวิทยาลัยธรรมศาสตร์  และจบปริญญาโทด้านบริหารรัฐกิจและกฎหมายมหาชน  ศิลปศาสตรมหาบัณฑิตสาขาบริหารรัฐกิจและกฎหมาย (ศ.ศ.ม.)  มหาวิทยาลัยรามคำแหง ศึกษาระดับปริญญาเอกสาขาการเมือง รุ่น 1 คณะรัฐศาสตร์ มหาวิทยาลัยรามคำแหง ร่วมรุ่นกับพลเอกสนธิ บุญยรัตกลิน อดีตประธานคมช.และรองนายรัฐมนตรี และ วิทวัส บุญญสถิตย์ อดีตสว.และสนช. ปี พ.ศ. 2556 สำเร็จปริญญาสูงสุดทางด้านรัฐศาสตร์  ปรัชญาดุษฎีบัณฑิตสาขาการเมือง( Ph.D Political) มหาวิทยาลัยรามคำแหง เข้ารับพระราชทานปริญญาบัตรกับสมเด็จพระเทพ ฯเมื่อวันที่ 6 มีนาคม 2557 สำเร็จการศึกษาปริญญาสูงสุดด้านกฎหมาย DOCTOR  OF LAWS   นิติศาสตรดุษฎีบัณฑิต (LL.D) มหาวิทยาลัยปทุมธานี  เมื่อวันที่ 24 กรกฎาคม 2557 ทั้งยังผ่านการอบรมศึกษาในหลักสูตรนักบริหารระดับสูง ดังนี้                                    ประกาศนียบัตรชั้นสูงหลักสูตรการบริหารงานภาครัฐและกฎหมายมหาชน รุ่น 12 (ปรม.12)  สถาบันพระปกเกล้า ประกาศนียบัตรชั้นสูงหลักสูตรการบริหารเศรษฐกิจสาธารณะสำหรับนักบริหารระดับสูงรุ่น 13 (ปศส.13) สถาบันพระปกเกล้า ผ่านหลักสูตรนักบริหารระดับสูงธรรมศาสตร์เพื่อสังคม รุ่น 4 (นมธ.) สมาคมมหาวิทยาลัยธรรมศาสตร์

**อ้างอิง**
หมวดหมู่:นักกฎหมายชาวไทย
หมวดหมู่:ข้าราชการฝ่ายอัยการชาวไทย
หมวดหมู่:อัยการสูงสุดไทย
หมวดหมู่:อัยการจังหวัดนครพนม
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากจังหวัดระยอง
พิเชฐ ดุรงคเวโรจน์

พิเชฐ ดุรงคเวโรจน์ เป็นรัฐมนตรีว่าการกระทรวงดิจิทัลเพื่อเศรษฐกิจและสังคมคนแรกของกระทรวง กรรมการในคณะกรรมการพัฒนารัฐบาลดิจิทัล กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ และรัฐมนตรีว่าการกระทรวงวิทยาศาสตร์และเทคโนโลยี สมาชิกสภาความมั่นคงแห่งชาติกรรมการ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ในรัฐบาลของพลเอกประยุทธ์ จันทร์โอชา และเป็นอดีตเลขาธิการสำนักงานคณะกรรมการนโยบายวิทยาศาสตร์ เทคโนโลยี และนวัตกรรมแห่งชาติ กระทรวงวิทยาศาสตร์และเทคโนโลยี

**ประวัติ**
พิเชฐ ดุรงคเวโรจน์ เกิดเมื่อวันที่ 7 กันยายน พ.ศ. 2498 เป็นบุตรของนายเหลี่ยงฉื่อ แซ่เบ๊ กับนางเอ๊กเตียง แซ่แต้ สำเร็จการศึกษาระดับมัธยมจาก โรงเรียนอัสสัมชัญ บางรัก สำเร็จการศึกษาระดับปริญญาตรี สาขาวิศวกรรมไฟฟ้า จากมหาวิทยาลัยนิวเซาท์เวลส์ ประเทศออสเตรเลีย เมื่อปี พ.ศ. 2522 ระดับปริญญาโทด้านพลังงานแสงอาทิตย์ จาก Trinity University และปริญญาโท-เอก สาขานโยบายและการจัดการสาธารณะ จากมหาวิทยาลัยเพนซิลเวเนีย

**การทำงาน**
พิเชฐ ดุรงคเวโรจน์ เคยเป็นอาจารย์ประจำมหาวิทยาลัยเทคโนโลยีพระจอมเกล้าธนบุรี และเคยดำรงตำแหน่งผู้อำนวยการสำนักงานเลขานุการ คณะกรรมการเทคโนโลยีสารสนเทศแห่งชาติ ในระหว่างปี พ.ศ. 2536 ถึงปี พ.ศ. 2540 เป็นผู้อำนวยการศูนย์พัฒนาพาณิชย์อิเล็กทรอนิกส์ ในระหว่างปี พ.ศ. 2542 ถึงปี พ.ศ. 2544 และเป็นประธานคณะทำงานของอาเซียนด้านเทคโนโลยีสารสนเทศและการสื่อสาร ในปี พ.ศ. 2544 ถึงปี พ.ศ. 2546
ในปี พ.ศ. 2546 ได้รับแต่งตั้งเป็นผู้อำนวยการสถาบันคลังสมองของชาติ และในปี พ.ศ. 2552 ได้รับแต่งตั้งเป็นเลขาธิการคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ กระทรวงวิทยาศาสตร์และเทคโนโลยี
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยี ในรัฐบาลของพลเอกประยุทธ์ จันทร์โอชา
ในปี พ.ศ. 2559 เขาได้รับแต่งตั้งเป็นรัฐมนตรีว่าการกระทรวงดิจิทัลเพื่อเศรษฐกิจและสังคม ในรัฐบาลของพลเอกประยุทธ์ จันทร์โอชาอาศัยตามมาตรา 6 ตามพระราชบัญญัติ สภาความมั่นคงแห่งชาติ พ.ศ. 2559 เขาจึงเป็นรัฐมนตรีว่าการกระทรวงดิจิทัลเพื่อเศรษฐกิจและสังคมคนแรกที่ได้เป็นสมาชิกสภาความมั่นคงแห่งชาติ

**เครื่องราชอิสริยาภรณ์**

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายจีน
หมวดหมู่:บุคคลจากกรุงเทพมหานคร
หมวดหมู่:ข้าราชการพลเรือนชาวไทย
หมวดหมู่:นักวิจัย
หมวดหมู่:รัฐมนตรีว่าการกระทรวงวิทยาศาสตร์และเทคโนโลยีไทย
หมวดหมู่:รัฐมนตรีว่าการกระทรวงดิจิทัลเพื่อเศรษฐกิจและสังคมไทย
หมวดหมู่:บุคคลจากโรงเรียนอัสสัมชัญ
หมวดหมู่:ศิษย์เก่าจากมหาวิทยาลัยนิวเซาท์เวลส์
หมวดหมู่:ศิษย์เก่าจากมหาวิทยาลัยเพนซิลเวเนีย
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แคลิฟอร์เนียเกิลส์

"แคลิฟอร์เนียเกิลส์" (California Gurls) เป็นเพลงของนักร้องนักแต่งเพลงชาวอเมริกัน เคที เพร์รี จากสตูดิโออัลบั้มที่สาม ทีนเอจดรีม (ค.ศ. 2010) ในเพลงมีท่อนที่ร้องโดยนักร้องแร็ป สนูป ด็อกก์ ทั้งสองคนร่วมกันเขียนเพลงกับบอนนี แม็กคี มีดร.ลู้ก และแมกซ์ มาร์ติน เป็นโปรดิวเซอร์ และได้เบนนี บลังโกโปรดิวซ์ให้เพิ่มเติม เพร์รีกล่าวว่า เพลงนี้เป็นเพลงที่ตอบเนื้อเพลง "เอมไพร์สเตตออฟไมนด์" ของเจย์-ซี และอลิเชีย คียส์ เพลง "แคลิฟอร์เนียเกิลส์" เป็นเพลงแนวดิสโก้ป็อปและฟังก์ป็อป จังหวะความเร็วปานกลาง ได้อิทธิพลจากแนวเพลงนิวเวฟและอิเล็กโทรป็อป ขณะที่เนื้อเพลงเป็นบทกวีสรรเสริญมลรัฐแคลิฟอร์เนีย ที่ทั้งเพร์รี และสนูป ด็อกก์เกิดและเติบโตมา
"แคลิฟอร์เนียเกิลส์" ได้รับคำวิจารณ์เชิงบวกจากนักวิจารณ์เพลง ส่วนใหญ่ตั้งชื่อให้เป็น "เพลงชาติในฤดูร้อน" (summer anthem) รวมทั้งชื่นชมการผลิตและการประสานเสียง แรกเริ่มตั้งใจจะส่งเพลงเข้ากระแสหลัก (mainstream) และคลื่นวิทยุร่วมสมัย (contemporary airplay) ในวันที่ 25 พฤษภาคม ค.ศ. 2010 เพลงเปิดตัวในวันที่ 7 พฤษภาคม ค.ศ. 2010 หลังจากมีคลิปจากอัลบั้มทีนเอจดรีมรั่วไหลทางอินเทอร์เน็ต ต่อมาเพลงได้ออกจำหน่ายในไอทูนส์ในวันที่ 11 พฤษภาคม ค.ศ. 2010 เป็นซิงเกิงเปิดตัวอัลบั้ม เพลงประสบความสำเร็จทั่วโลก ขึ้นอันดับที่หนึ่งบนชาร์ตบิลบอร์ดฮอต 100 เป็นเวลา 6 สัปดาห์ติดต่อกัน กลายเป็นซิงเกิลที่สองของเพร์รี และซิงเกิลที่สามของสนูป ด็อกก์ ที่ขึ้นอันดับหนึ่ง เพลงยังขึ้นอันดับหนึ่งในประเทศอื่น ๆ อีกมากกว่า 10 ประเทศ เช่น ออสเตรเลีย แคนาดา ไอร์แลนด์ นิวซีแลนด์ และสหราชอาณาจักร
มิวสิกวิดีโอออกเผยแพร่วันที่ 15 มิถุนายน ค.ศ. 2010 แสดงเพร์รีและเหล่านักเต้นเป็นหมากของเกมกระดาน มีฉากสมมุติชื่อ "แคนดีฟอร์เนีย" เพร์รีกล่าวว่าแรงบันดาลใจให้เกิดมิวสิกวิดีโอนี้คือจิตรกรชื่อ วิล ค็อตตอน ซึ่งเป็นผู้กำกับศิลป์ให้มิวสิกวิดีโอด้วย มิวสิกวิดีโอยังได้รับอิทธิพลจากสื่ออีกมากมาย เช่น ชาร์ลี กับ โรงงานช็อกโกแลต, อลิซท่องแดนมหัศจรรย์, และเกมกระดานชื่อ แคนดีแลนด์ ในวันที่ 2 ธันวาคม ค.ศ. 2010 เพลงได้เข้าชิงรางวัลแกรมมีสาขา Best Pop Collaboration with Vocals ในปี ค.ศ. 2012 นิตยสารบิลบอร์ดจัดให้เพลงนี้อยู่อันดับที่ 1 บนรายชื่อ 30 อันดับเพลงในฤดูร้อนที่ดีที่สุดตลอดกาล (The 30 Summer Songs of All Time)

**แหล่งข้อมูลอื่น**
Official music video
หมวดหมู่:ซิงเกิลในปี พ.ศ. 2553
หมวดหมู่:เพลงของเคที เพร์รี
หมวดหมู่:เพลงของสนูป ด็อกก์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในประเทศแคนาดา
หมวดหมู่:ซิงเกิลอันดับ 1 ในยูโรเปียนฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งไอร์แลนด์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลอันดับ 1 ในประเทศออสเตรเลีย
หมวดหมู่:ซิงเกิลอันดับ 1 ในประเทศโปแลนด์
หมวดหมู่:เพลงที่ประพันธ์คำร้องโดยเคที เพร์รี
ทางหลวงแผ่นดินหมายเลข 3349

ทางหลวงแผ่นดินหมายเลข 3349 สายหนองควง-หนองหญ้าปล้อง เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ แยกจากถนนเพชรเกษม กิโลเมตรที่ 147 ตำบลต้นมะพร้าว อำเภอเมืองเพชรบุรี จังหวัดเพชรบุรี ไปสิ้นสุดที่สถานีตำรวจภูธรหนองหญ้าปล้อง ตำบลหนองหญ้าปล้อง อำเภอหนองหญ้าปล้อง ระยะทางรวม 23.516 กิโลเมตร ปัจจุบันอยู่ในความดูแลของหมวดการทางเขาย้อย แขวงการทางเพชรบุรี
3349
4-3349
3349
พราหโมสมาช

เทเพนทรนาถ ฐากุร ผู้ก่อตั้งพราหโมสมาช
พราหโมสมาช (Brahmo Samaj; ব্রাহ্ম সমাজ Bramho Shômaj) หมายถึงสมาคมเพื่อการบูชาพระเจ้าอย่างแท้จริง เป็นสมาคมของผู้นับถือศาสนาฮินดู จัดตั้งขึ้นที่กัลกัตตาเมื่อ พ.ศ. 2386 โดยเทเพนทรนาถ ฐากุร เพื่อป้องกันไม่ให้ชาวฮินดูในเบงกอลเปลี่ยนไปนับถือศาสนาคริสต์ และนำอุดมการณ์ปฏิรูปศาสนาฮินดูของราม โมหัน รอยมาทำให้เป็นจริง ต่อมา ใน พ.ศ. 2393 ฐากุรได้สร้างกฏพราหโมธรรมขึ้นเป็นหลักธรรมของศาสนาฮินดูยุคใหม่ ผลงานเด่นของสมาคมนี้คือผลักดันจนมีกฎหมายรับรองการสมรสของหญิงหม้ายและการสมรสต่างวรรณะใน พ.ศ. 2415 รวมทั้งการห้ามมีภรรยาหลายคน
ผู้มีบทบาทมากในพราหโมสมาชได้แก่ ราชนารายณ์ โภสที่ได้ระบุคัมภีร์ฮินดูที่เป็นไปตามหลักพราหโมธรรม เช่น พระเวท อุปนิษัท และภควัทคีตา ตั้งแต่ พ.ศ. 2421 เป็นต้นมา สมาคมได้เริ่มให้การศึกษาแก่สตรี การตั้งโรงเรียนภาคค่ำสอนกรรมกรและชาวนาในพ.ศ. 2413 พิมพ์หนังสือภาษาพื้นเมืองราคาถูกใน พ.ศ. 2414 ตั้งธนาคารออมทรัพย์เพื่อกรรมกรใน พ.ศ. 2415 ตั้งคณะอุทิศตนเพื่อยกฐานะของคนวรรณะต่ำและนอกวรรณะใน พ.ศ. 2449
หลักการสำคัญของสมาคมคือเชื่อมั่นในพระเจ้าองค์เดียวที่เรียกว่าพรหม ไม่นับถือเทวรูปหรืออวตารใด ๆ ฐากุรเองได้วางหลักความเชื่อของพราหโมสมาชไว้ 15 ข้อ เมื่อ พ.ศ. 2432 ซึ่งส่วนใหญ่เป็นหลักการที่มาจากอุปนิษัทและภควัตคีตา วัตถุประสงค์ขององค์กรนี้ เริ่มแรกนั้นเพื่อฟื้นฟูศาสนาในเบงกอล แต่ต่อมาก็ได้แพร่หลายออกไปนอกแคว้นเบงกอลและมีการแตกแยกไปหลายแนว ใน พ.ศ. 2409 ซึ่งเป็นความเห็นต่างในประเด็นที่ฐากุรยอมให้มีการสวมสายยัชโญปวีตแต่เกศพจันทระ เสนไม่เห็นด้วยจึงแยกออกมาตั้งพราหโมสมาชแห่งอินเดียที่มีความคิดหัวรุนแรงกว่า
ต่อมา ใน พ.ศ. 2421 กุศพจันทระ เสน ยอมให้บุตรสาวของตนแต่งงานเมื่ออายุ 13 ปีซึ่งผิดหลักการของพราหโมสมาช ศิษย์ของเขาจึงแยกมาตั้งองค์กรใหม่เรียกว่าสาธาริณพราหโมสมาช พราหโมสมาชรุ่งเรืองมากในช่วงก่อนสงครามโลกครั้งที่ 1 และจัดกิจกรรมต่อเนื่องมาจนถึง พ.ศ. 2473 สมาคมนี้เป็นรากฐานให้กับลัทธิฮินดูสมัยใหม่ ซึ่งต่อมาได้กลายเป็นสมาคมอารยสมาช

**ผู้เกี่ยวข้องกับพราหโมสมาช**

**อ้างอิง**
 ศรีสุรางค์ พูลทรัพย์. พราหโมสมาช ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 514 – 418
หมวดหมู่:ขบวนการทางการเมืองในประเทศอินเดีย
หมวดหมู่:ขบวนการอิงศาสนาฮินดู
เทเวนทรนาถ ฐากุร

เทเวนทรนาถ ฐากุร (อักษรโรมัน: Debendranath Tagore, 15 พฤษภาคม 1817 – 19 มกราคม 1905) เป็นนักปรัชญาและนักปฏิวัติทางศาสนาชาวอินเดีย มีบทบาทหลักอยู่ในพรหโมสมาช ซึ่งเขาเข้าร่วมเมื่อปี 1842 ในปี 1848 เขาสถาปนาศาสนาพรหโมขึ้น ที่ซึ่งปัจจุบันคล้ายคลึงกันกับลัทธิพรหโม เทเวนทรนาถเกิดที่ศีหลทหะ บิดาเป็นนักอุตสาหกรรม ทวารกนาถ ฐากุร เทวเนทรนาถมีบุตรธิดารวม 14 คน รวมถึง รพินทรนาถ ฐากุร ผู้รับรางวัลโนเบลสาขาวรรณกรรม

**อ้างอิง**
หมวดหมู่:นักปรัชญาชาวอินเดีย
หมวดหมู่:ผู้เขียนอัตชีวประวัติชาวอินเดีย
เกศพจันทระ เสน

เกศพจันทระ เสน ผู้ก่อตั้งพราหโมสมาชแห่งอินเดีย
เกศพจันทระ เสน (Keshub Chandra Sen; কেশবচন্দ্র সেন เกศพจันทร เสน, Keshob Chôndro Shen) เป็นนักปรัชญาฮินดูและนักปฏิรูปสังคมชาวเบงกอลในสมัยที่อินเดียเป็นอาณานิคมของอังกฤษ เกิดเมื่อ 19 พฤศจิกายน พ.ศ. 2381 ต่อมาได้เป็นสมาชิกของพราหโมสมาชใน พ.ศ. 2399 แต่ได้แยกออกมาตั้งพราหโมสมาชแห่งอินเดียใน พ.ศ. 2409 โดยพราหโมสมาชเดิมนั้นมีเทเพนทรนาถ ฐากุรเป็นผู้นำจนเขาเสียชีวิตในพ.ศ. 2407 ต่อมา ใน พ.ศ. 2421 กลุ่มผู้สนับสนุนเขาจำนวนมากได้แยกตัวออกเพราะไม่พอใจที่เขาจัดให้ลูกสาวแต่งงานในวัยเด็กทั้งที่ขัดหลักการของพราหโมสมาช หลังจากนั้นเขาได้หันไปเลื่อมใสแนวคิดรามกฤษณะ และวิษณุภักติแทน เขาเสียชีวิตเมื่อ 8 มกราคม พ.ศ. 2426

**อ้างอิง**
หมวดหมู่:นักปรัชญาชาวอินเดีย
ฟุตบอลหญิงทีมชาติจีน

ฟุตบอลหญิงทีมชาติจีน (p=Zhōngguó Guójiā Nǚzǐ Zúqiú Duì; China women's national football team) เป็นตัวแทนของสาธารณรัฐประชาชนจีนในการแข่งขันฟุตบอลหญิงระดับนานาชาติ ซึ่งได้รับการดูแลโดยสมาคมฟุตบอลจีน (ซีเอฟเอ) ทีมนี้มักได้รับการเรียกในภาษาพูดในชื่อ "ทีมจีน" (中国队), "ทีมชาติ" (国家队) หรือ "กว๋อจู๋" (国足 หรือเขียนแบบสั้นเป็น 国家足球 ซึ่งหมายถึง "ฟุตบอลทีมชาติ")

**สถิติ**
ทีมชาติจีนเป็นทีมที่สามารถครองสถิติ 442 นาทีโดยไม่สูญเสียประตูในการแข่งขันฟุตบอลโลกหญิง จนกระทั่งสถิติดังกล่าวได้ถูกทำลายลงโดยฟุตบอลหญิงทีมชาติเยอรมนีเมื่อวันที่ 26 กันยายน ค.ศ. 2007 โดยทีมชาติเยอรมนีสามารถเป็นฝ่ายเอาชนะทีมชาตินอร์เวย์ที่ 3 ประตูต่อ 0 ในรอบรองชนะเลิศของการแข่งขันฟุตบอลโลกหญิง 2007 

**เกียรติประวัติ**
ฟุตบอลโลกหญิง
รองชนะเลิศ (1 สมัย): ค.ศ. 1999
*โอลิมปิกเกมส์
รองชนะเลิศ (1 สมัย): ค.ศ. 1996 
*ฟุตบอลหญิงเอเชียนคัพ
ผู้ชนะ (เจ้าของสถิติ 8 สมัย): ค.ศ. 1986, 1989, 1991, 1993, 1995, 1997, 1999, 2006
รองชนะเลิศ (2 สมัย): ค.ศ. 2003, 2008
อันดับสาม (1 สมัย): ค.ศ. 2001, 2014
*อัลการ์ฟคัพ
ผู้ชนะ (2 สมัย): ค.ศ. 1999, 2002
รองชนะเลิศ (2 สมัย): ค.ศ. 1997, 2003
อันดับสาม (3 สมัย): ค.ศ. 1996, 2000, 2001
*เอเชียนเกมส์
ผู้ชนะ (เจ้าของสถิติ 3 สมัย): ค.ศ. 1990, 1994, 1998
รองชนะเลิศ (1 สมัย): ค.ศ. 2002
อันดับสาม (1 สมัย): ค.ศ. 2006
*ฟุตบอลหญิงอีสต์เอเชียนคัพ
รองชนะเลิศ (1 สมัย): ค.ศ. 2008

**อ้างอิง**

**แหล่งข้อมูลอื่น**
 China women's national football team - official website- China women's national football team – official website (last updated in 2019) at  thecfa.cn en- FIFA profile at  fifa.com en

จีน
หมวดหมู่:กีฬาทีมชาติหญิงจีน
จีน
ฟุตบอลเยาวชนชิงแชมป์โลก 1977

ฟุตบอลโลกเยาวชนชิงแชมป์โลก 1977 (1977 FIFA World Youth Championship;كأس العالم للشباب 1977) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 1 ซึ่งมีกำหนดจะจัดขึ้นที่ประเทศตูนิเซีย ระหว่างวันที่ 27 มิถุนายน–10 กรกฎาคม พ.ศ. 2520

**ทีมที่ร่วมแข่งขัน**

**สถานที่แข่งขัน**

**รอบแบ่งกลุ่ม**

**รอบสุดท้าย**

**รางวัลรายบุคคล**

**อันดับการแข่งขัน**

**เชิงอรรถ**

**แหล่งข้อมูลอื่น**
 FIFA World Youth Championship Tunisia 1977, FIFA.com- RSSSF > FIFA World Youth Championship > 1977
หมวดหมู่:ฟุตบอลโลกเยาวชนชิงแชมป์โลก 1977
หมวดหมู่:ประเทศตูนิเซีย
ฟุตบอลเยาวชนชิงแชมป์โลก 1979

ฟุตบอลโลกเยาวชนชิงแชมป์โลก 1979 (1979 FIFA World Youth Championship;FIFAワールドユース選手権 1977) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 2 ซึ่งมีกำหนดจะจัดขึ้นที่ประเทศญี่ปุ่น ระหว่างวันที่ 25 สิงหาคม–7 กันยายน พ.ศ. 2522

**สถานที่แข่งขัน**

**อ้างอิง**
หมวดหมู่:ฟุตบอลโลกเยาวชนชิงแชมป์โลก 1979
หมวดหมู่:การแข่งขันฟุตบอลนานาชาติที่ประเทศญี่ปุ่นเป็นเจ้าภาพ
หมวดหมู่:ประเทศญี่ปุ่น
หมวดหมู่:ฟุตบอลโลกเยาวชนชิงแชมป์โลก 1977

หมวดหมู่:ฟุตบอลโลก
หมวดหมู่:การแข่งขันฟุตบอลนานาชาติที่ประเทศตูนิเซียเป็นเจ้าภาพ
หมวดหมู่:ฟุตบอลโลกเยาวชนชิงแชมป์โลก 1979

หมวดหมู่:ฟุตบอลโลก
หมวดหมู่:การแข่งขันฟุตบอลนานาชาติที่ประเทศญี่ปุ่นเป็นเจ้าภาพ
หน่วง

"หน่วง" เป็นซิงเกิลแรกของวงรูม 39 จากค่ายเลิฟอีส ประพันธ์เนื้อร้อง-แต่งทำนองและเรียบเรียงโดย บอย โกสิยพงษ์ ออกจำหน่ายในวันที่ 28 พฤศจิกายน พ.ศ. 2554 เพลงนี้ยังถูกรวมในสตูดิโออัลบั้มของ รูม 39 ในปี พ.ศ. 2557

**มิวสิกวีดิโอ**
มิวสิกวีดิโอเพลง "หน่วง" ถ่ายทำที่ KRUNGTHAI LIGHTTING กำกับโดย ยศศิริ ใบศรี โดยมี กมลเนตร เรืองศรี เป็นนางเอกในมิวสิกวิดีโอนี้ เนื้อหาของเพลงมาจากประสบการณ์จริงของ แว่นใหญ่ ที่ตอนเป็นวัยรุ่น เคยเกิดความรู้สึกแปลกๆแบบนี้ จะสุขก็ไม่สุขสุดๆ จะทุกข์ก็ไม่ถึงกับเศร้าเสียใจ ดูครึ่งๆกลางๆ

**การตอบรับ**
เพลง "หน่วง" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 กรกฎาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของรูม 39
หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2554
หมวดหมู่:ซิงเกิลในสังกัดเลิฟอีส
หมวดหมู่:ซิงเกิลในสังกัดบีอีซี-เทโรมิวสิค
หมวดหมู่:เพลงที่ประพันธ์คำร้องโดยบอย โกสิยพงษ์
คลองลาดพร้าว

คลองลาดพร้าวช่วงสะพาน 2
คลองลาดพร้าว เป็นคลองสายหนึ่งในพื้นที่เขตห้วยขวางและเขตจตุจักร กรุงเทพมหานคร มีจุดเริ่มต้นแยกจากคลองแสนแสบ ไปทางทิศตะวันตกเฉียงเหนือและทิศเหนือ ตัดกับทางน้ำสำคัญคือ ลำรางยมราช คลองพลับพลา คลองบางซื่อ คลองทรงกระเทียม คลองน้ำแก้ว และคลองเสือน้อย ไปสิ้นสุดบริเวณระหว่างสะพานถนนเสนานิคม 1 กับสะพานถนนประเสริฐมนูกิจ โดยมีแนวคลองที่ตรงต่อเนื่องไปคือคลองบางบัว ช่วงตั้งแต่วัดลาดพร้าวขึ้นไปจนถึงคลองบางบัวนั้นเดิมมีชื่อเรียกว่า "คลองวังหิน" แต่ปัจจุบันทางการได้เรียกรวมเป็นส่วนหนึ่งของคลองลาดพร้าว คลองลาดพร้าวมีความกว้างประมาณ 20–30 เมตร มีความยาวประมาณ 22 กิโลเมตร ความลึกของคลองในปัจจุบันประมาณ 1.5 เมตร

**ประวัติ**
คลองลาดพร้าวขุดขึ้นมาในสมัยใด ไม่ปรากฏแน่ชัด แต่สันนิษฐานว่าน่าจะใกล้เคียงกับการขุดคลองแสนแสบ (ขุดเมื่อ พ.ศ. 2380 ในสมัยพระบาทสมเด็จพระนั่งเกล้าเจ้าอยู่หัว) หากพิจารณาจากการตั้งถิ่นฐานบ้านเรือนและการสร้างวัดริมคลอง พบว่าวัดลาดพร้าวสร้างเมื่อ พ.ศ. 2410 คลองลาดพร้าวยังมีชุมชนมุสลิมตั้งกระจายอยู่ตลอดแนวคลองเช่นกัน ส่วนใหญ­่มีพื้นเพมาจากชุมชนสามอิน เชื้อสายชาวปัตตานี เช่น ชุมชนลาดพร้าว 80 (มัสยิดอีมาร่อตุ๊ดดิน) ชุมชนร่วมมิตรแรงศรัทธา ใกล้ตลาดยิ่งเจริญ­ (เขตดอนเมือง) ฯลฯ รวมแล้วไม่ต่ำกว่า 1,000 ครัวเรือน
ในช่วง พ.ศ. 2536 บริษัท นาวานำโชค จำกัด ให้บริการเดินเรือโดยสารความจุ 50 คน ในคลองลาดพร้าว มี 15 ท่าเรือ มีผู้โดยสารใช้บริการมากและเป็นที่นิยมพอสมควร ผู้โดยสารส่วนใหญ่มักใช้บริการจากตลาดยิ่งเจริญไปถึงคลองพระโขนง ยังสามารถต่อเรือไปคลองแสนแสบได้ในช่วงที่มีการเดินเรือ จนเมื่อ พ.ศ. 2538 เลิกกิจการไปเนื่องจากถูกร้องเรียนเรื่องการเดินเรือแล้วทำให้ริมตลิ่งของชุมชนริมคลองพังเสียหายและเรือวิ่งเร็วส่งเสียงดัง 
หลังเหตุการณ์อุทกภัยในประเทศไทย พ.ศ. 2554 รัฐบาลมีนโยบายจัดการสิ่งก่อสร้างรุกล้ำลำน้ำสาธารณะ โดยเริ่มที่คลองลาดพร้าวเป็นแห่งแรก มีการสร้างเขื่อนระบายน้ำคอนกรีตเพื่อป้องกันน้ำท่วมในคลองลาดพร้าว ความกว้างของแนวเขื่อน 25–38 เมตร และขุดลอกคลองให้ลึกกว่าเดิม 4 เมตร

**สถานที่ริมคลอง**
จากข้อมูล พ.ศ. 2561 คลองลาดพร้าวมีชุมชนต่าง ๆ ตั้งเรียงรายอยู่ใน 8 เขต คือ เขตวังทองหลาง เขตห้วยขวาง เขตลาดพร้าว เขตจตุจักร เขตบางเขน เขตหลักสี่ เขตดอนเมือง และเขตสายไหม รวม 50 ชุมชน ประมาณ 7,069 ครัวเรือน ชุมชนเคยจัดการแห่เรือเข้าพรรษา
มีวัดที่ตั้งอยู่ริมคลองได้แก่ วัดลาดพร้าว วัดใหม่เสนานิคม และวัดพระราม 9 กาญจนาภิเษก

**อ้างอิง**
ลาดพร้าว
ลาดพร้าว
จักรมณฑ์ ผาสุกวนิช

จักรมณฑ์ ผาสุกวนิช กรรมการกฤษฎีกา เป็นรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา และเป็นอดีตปลัดกระทรวงอุตสาหกรรม อดีตประธานกรรมการธนาคารซีไอเอ็มบีไทย อดีตนายกสมาคมสโมสรนักลงทุน

**ประวัติ**
จักรมณฑ์ ผาสุกวนิช เกิดเมื่อวันที่ 15 กุมภาพันธ์ พ.ศ. 2491 เป็นบุตรของนายจรูญ ผาสุกวนิช กับนางมาลี ผาสุกวนิช สำเร็จการศึกษาปริญญาตรี ด้านเศรษฐศาสตร์ จากจุฬาลงกรณ์มหาวิทยาลัย และปริญญาโท ด้านเศรษฐศาสตร์ จากมหาวิทยาลัยแคลิฟอร์เนียสเตท ประเทศสหรัฐอเมริกา
จักรมณฑ์ ผาสุกวนิช สมรสกับ นาง นภาสิริ ผาสุกวนิช กรรมการอำนวยการสมาคมสภาสังคมสงเคราะห์แห่งประเทศไทยในพระบรมราชูปถัมภ์ (สกุลเดิม อนุกูลยุทธธน) มีบุตร 2 คน

**การทำงาน**
จักรมณฑ์ ผาสุกวนิช เคยดำรงตำแหน่งผู้ช่วยเลขาธิการคณะกรรมการส่งเสริมการลงทุน และเป็นรองเลขาธิการคณะกรรมการส่งเสริมการลงทุน ในปี พ.ศ. 2538 จากนั้นได้รับแต่งตั้งเป็นเลขาธิการคณะกรรมการส่งเสริมการลงทุน ในปี พ.ศ. 2544 ในช่วงรัฐบาลพันตำรวจโท ทักษิณ ชินวัตร และย้ายไปดำรงตำแหน่งเลขาธิการคณะกรรมการพัฒนาการเศรษฐกิจและสังคมแห่งชาติ ในปีถัดมา จากนั้นจึงได้ดำรงตำแหน่งปลัดกระทรวงอุตสาหกรรม หลังเกษียณอายุราชการเขาได้รับแต่งตั้งให้ดำรงตำแหน่งประธานกรรมการธนาคารซีไอเอ็มบีไทย และเป็นประธานบริษัท พี.ซี.เอส.แมชีน กรุ๊ปโฮลดิ้ง จำกัด (มหาชน)
ในทางการเมือง นายจักรมณฑ์ เคยเข้าร่วมกิจกรรมทางการเมืองกับกลุ่ม กปปส. โดยขึ้นปราศัยบนเวทีเมื่อวันที่ 1 กุมภาพันธ์ พ.ศ. 2557 และในปีเดียวกัน เขาได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา

**เครื่องราชอิสริยาภรณ์**

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงอุตสาหกรรมไทย
หมวดหมู่:นักการธนาคารชาวไทย
หมวดหมู่:รัฐมนตรีว่าการกระทรวงอุตสาหกรรมไทย
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:นักการเมืองที่เป็นแนวร่วมกปปส.
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ฟุตบอลเยาวชนชิงแชมป์โลก 1981

ฟุตบอลโลกเยาวชนชิงแชมป์โลก 1981 (1981 FIFA World Youth Championship) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 3 ซึ่งมีกำหนดจะจัดขึ้นที่ประเทศออสเตรเลีย ระหว่างวันที่ 3–19 ตุลาคม พ.ศ. 2524

**สถานที่แข่งขัน**

**อ้างอิง**
หมวดหมู่:ฟุตบอลโลกเยาวชนชิงแชมป์โลก 1981
หมวดหมู่:การแข่งขันฟุตบอลนานาชาติที่ประเทศออสเตรเลียเป็นเจ้าภาพ
หมวดหมู่:กีฬาในประเทศออสเตรเลีย
สิ่งหลุดอุดหลอดเลือดของปอด

สิ่งหลุดอุดหลอดเลือดของปอด (pulmonary embolism, PE) คือภาวะที่มีการอุดตันของหลอดเลือดแดงปอดจากสิ่งหลุดอุดหลอดเลือดที่หลุดลอยมาจากส่วนอื่นของร่างกาย ผู้ป่วยอาจมีอาการหายใจลำบาก เจ็บหน้าอกโดยเฉพาะตอนหายใจเข้า และอาจไอเป็นเลือดได้ นอกจากนี้อาจมีอาการของการมีลิ่มเลือดในหลอดเลือดดำส่วนลึกของอวัยวะอื่น เช่น ที่ขา โดยอาจมีขาบวม แดง และเจ็บขาได้ อาจตรวจพบความอิ่มตัวออกซิเจนในเลือดต่ำ หายใจเร็ว หัวใจเต้นเร็ว และอาจมีไข้ต่ำๆ ในกรณีที่เป็นรุนแรงอาจทำให้หมดสติ ความดันเลือดต่ำ หรือเสียชีวิตกะทันหันได้
ภาวะนี้มักเกิดจากการเกิดลิ่มเลือดในหลอดเลือดดำส่วนลึกที่ขาแล้วหลุดมาอุดหลอดเลือดปอด ปัจจัยเสี่ยงของการเกิดลิ่มเลือดได้แก่การเป็นมะเร็ง การนอนกับเตียงนานๆ การสูบบุหรี่ โรคหลอดเลือดสมอง โรคพันธุกรรมบางชนิด ยาฮอร์โมนเอสโตรเจน การตั้งครรภ์ โรคอ้วน และการผ่าตัดบางประเภท ผู้ป่วยส่วนหนึ่งเกิดการอุดตันของหลอดเลือดจากสิ่งหลุดอุดหลอดเลือดชนิดอื่นที่ไม่ใช่ลิ่มเลือด เช่น ฟองอากาศ ไขมัน หรือน้ำคร่ำ การวินิจฉัยทำได้โดยดูจากอาการ อาการแสดง ร่วมกับผลการตรวจทางห้องปฏิบัติการ ในกรณีที่เป็นผู้ป่วยความเสี่ยงต่ำอาจใช้การตรวจเลือดดูระดับของดี-ไดเมอร์ในการวินิจฉัยว่าผู้ป่วยไม่ได้เป็นภาวะนี้ได้ หากไม่เช่นนั้นแล้วอาจต้องใช้การตรวจอย่างอื่นในการยืนยันการวินิจฉัย เช่น การตรวจซีทีสแกนพร้อมฉีดสีหลอดเลือดปอด การตรวจสแกนดัชนีการหายใจและการไหลเวียนเลือดที่ปอด หรือการตรวจอุลตร้าซาวด์ที่ขา เป็นต้น ภาวะนี้เมื่อพบร่วมกับภาวะลิ่มเลือดในหลอดเลือดดำส่วนลึก (DVT) จะเรียกรวมกันว่าภาวะลิ่มเลือดหลุดอุดหลอดเลือดดำ (VTE)
การลดโอกาสเกิดสิ่งหลุดอุดหลอดเลือดของปอดทำได้โดยผู้ป่วยหลังผ่าตัดควรพยายามขยับเคลื่อนไหวให้เร็วที่สุดเท่าที่จะได้ ขยับกล้ามเนื้อขาส่วนล่างหากต้องนั่งนานๆ และใช้ยาต้านการแข็งตัวของเลือดหลังการผ่าตัดบางชนิด การรักษาส่วนใหญ่เป็นการใช้ยาต้านการแข็งตัวของเลือด เช่น เฮพาริน วาร์ฟาริน หรือยาต้านการแข็งตัวของเลือดแบบออกฤทธิ์โดยตรง (DOAC) โดยอาจต้องใช้ยาต่อเนื่องอย่างน้อย 3 เดือน ผู้ป่วยบางรายจำเป็นจะต้องได้รับการสลายลิ่มเลือด อาจเป็นการสลายลิ่มเลือดด้วยยาเช่นการให้ทีพีเอทางหลอดเลือดดำหรือทางสายสวน และบางครั้งอาจต้องผ่าตัดเอาลิ่มเลือดออก หากไม่สามารถใช้ยาต้านการแข็งตัวของเลือดได้อาจต้องใช้วิธีวางแผ่นตะแกรงในหลอดเลือดดำเวนาคาวาแทนเป็นการชั่วคราว

**อ้างอิง**

**แหล่งข้อมูลอื่น**
หมวดหมู่:ภาวะฉุกเฉินทางการแพทย์
หมวดหมู่:โรคหัวใจเกี่ยวเนื่องกับปอดและโรคการไหลเวียนโลหิตของปอด
หมวดหมู่:โรคหัวใจเกี่ยวเนื่องกับปอดและโรคการไหลเวียนโลหิตของปอด

This category reflects the organization of International Statistical Classification of Diseases and Related Health Problems, 10th Revision.
Generally, diseases outlined within the ICD-10 codes I26-I28 should be included in this category.
หมวดหมู่:โรคระบบหัวใจหลอดเลือด
หมวดหมู่:โรคระบบหายใจ
BPD

BPD อาจหมายถึง

**การแพทย์**
โรคอารมณ์สองขั้ว (Bipolar disorder)
*ความผิดปกติทางบุคลิกภาพแบบก้ำกึ่ง (Borderline personality disorder)
*การเจริญผิดปกติของหลอดลมและเนื้อปอด (Bronchopulmonary dysplasia)
*Biparietal diameter (เส้นผ่านศูนย์กลางระหว่างขมับทั้งสองข้าง) ที่เป็นตัววัดตัวหนึ่งในการประเมินการเจริญเติบโตของทารกในครรภ์
การเจริญผิดปกติของหลอดลมและเนื้อปอด

การเจริญผิดปกติของหลอดลมและเนื้อปอด (bronchopulmonary dysplasia, BPD) หรือแต่เดิมเคยถูกเรียกว่า chronic lung disease of infancy (โรคปอดเรื้อรังในทารก) เป็นโรคปอดเรื้อรังอย่างหนึ่ง ที่พบบ่อยในทารกที่คลอดก่อนกำหนด เป็นสาเหตุการเสียชีวิตและทุพพลภาพที่สำคัญอย่างหนึ่งของทารก โรคนี้มักพบในทารกที่มีน้ำหนักตัวน้อย และที่ได้รับการช่วยหายใจด้วยเครื่องช่วยหายใจเพื่อรักษากลุ่มอาการหายใจลำบากในทารกแรกเกิด (respiratory distress syndrome, RDS) โรคนี้มีการกล่าวถึงครั้งแรกในเอกสารวิชาการเมื่อ ค.ศ. 1967 แต่เดิมเชื่อว่าเป็นผลจากออกซิเจนและการช่วยหายใจในทารกคลอดก่อนกำหนดที่มี RDS ในปัจจุบันนิยามของ BPD มีการพัฒนาไปเรื่อยๆ ตามเวลา สาเหตุส่วนใหญ่เป็นจากการที่มีทารกที่คลอดก่อนกำหนดมากๆ รอดชีวิตมามากขึ้น มีการให้การดูแลทารกแรกเกิดที่ทั่วถึงมากขึ้น มีการให้สารสร้างแรงตึงผิว, การให้กลูโคคอร์ติคอยด์ก่อนคลอด เพื่อรักษา RDS มากขึ้น และมีการใช้เครื่องช่วยหายใจที่เหมาะสม (less aggressive) มากขึ้น เป็นต้น
หมวดหมู่:โรคของหลอดลม
หมวดหมู่:วิทยาทารกแรกเกิด
บัวอียิปต์

บัวอียิปต์   Nymphaea caerulea เป็นพืชในวงศ์ Nymphaeaceae พบกระจายพันธุ์ในแอฟริกาตอนกลางและเหนือ เป็นพืชน้ำลำต้นอยู่ในโคลน ใบลอยบนผิวน้ำ ใบเกือบกลมขอบเรียบ มีจุดสีม่วงด้านล่างของใบ ดอกสีน้ำเงินอ่อน ตรงกลางสีขาว บานเฉพาะตอนเช้า มีสารออกฤทธิ์ที่ทำให้มีอาการคล้ายถูกสะกดจิต ประสาทหลอน 

**การกระจายพันธุ์**
แหล่งที่อยู่อาศัยที่เป็นแหล่งกำเนิดอยู่ตามแนวแม่น้ำไนล์และส่วนอื่นๆของแอฟริกาตะวันออก เคยแพร่กระจายเป็นบริเวณกว้างในอดีต รวมถึงไทยและอินเดีย

**ศาสนาและศิลปะ**
หินสลักในสมัยอียิปต์โบราณ แสดงเทพบา เทพแห่งความตายนั่งอยู่บนแท่น ล้อมรอบด้วยบัวศักดิ์สิทธิ์ สมัยราชอาณาจักรใหม่ ราชวงศ์ที่ 18 
บัวสาย เป็นพืชที่มีถิ่นกำเนิดในอียิปต์เช่นกัน พืชและดอกถูกใช้ในศิลปะอียิปต์บ่อยๆ บัวอียิปต๋มีความสำคัญมากกว่าในตำนานของอียิปต์ ใช้เป็นสัญลักษณ์ของพระอาทิตย์ เพราะดอกตูมกลางคืน และบานตอนกลางวัน ในเฮลิโอโพลิสกล่าวว่าสุริยเทพราเกิดขึ้นจากดอกบัว และเชื่อว่าตอนกลางคืนจะกลับลงไปอยู่ในดอกบัว 

**คุณสมบัติและการใช้ประโยชน์**
บัวอียิปต์มีอะโพมอร์ฟีนซึ่งเป็นอัลคาลอยด์ที่ส่งผลต่อจิตใจ ซึ่งมีการใช้งานในอาณาจักรมายาและอียิปต์โบราณ

**สถานะทางกฎหมาย**

**แลตเวีย**
เป็นพืชผิดกฎหมายในแลตเวียตั้งแต่พฤศจิกายน พ.ศ. 2552 ถือเป็นยาเสพติดประเภทที่ 1

**โปแลนด์**
เป็นพืชที่ถูกคว่ำบาตรในโปแลนด์ตั้งแต่เดือนมีนาคม พ.ศ. 2552

**รัสเซีย**
เป็นพืชที่ผิดกฎหมายในรัสเซียตั้งแต่เดือนเมษายน พ.ศ. 2552 เช่นเดียวกับ Salvia divinorum ใบระบาด และอื่นๆ

**อ้างอิง**
 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 471
หมวดหมู่:สกุลบัวสาย
หมวดหมู่:พืชมีพิษ
หมวดหมู่:พืชเสพติด
จารึก อารีราชการัณย์

พลตรี จารึก อารีราชการัณย์ (9 ธันวาคม พ.ศ. 2475 – 21 สิงหาคม พ.ศ. 2566)  สมาชิกสภานิติบัญญัติแห่งชาติ พุทธศักราช 2557 อดีตสมาชิกวุฒิสภา พุทธศักราช 2539 นายกสมาคมกีฬาตะกร้อแห่งประเทศไทย และอดีตเลขาธิการคณะกรรมการโอลิมปิกแห่งประเทศไทย ในพระบรมราชูปถัมภ์

**ประวัติ**
พลตรี จารึก อารีราชการัณย์ เกิดเมื่อวันที่ 9 ธันวาคม พ.ศ. 2475 สำเร็จการศึกษาจากโรงเรียนนายร้อยหลักสูตรเร่งรัด (รุ่นที่ 9) พ.ศ. 2499, โรงเรียนเสนาธิการทหารอากาศ กองทัพอากาศ ดอนเมือง ,โรงเรียนเสนาธิการร่วม (กองทัพบก, กองทัพเรือ, กองทัพอากาศ) และโรงเรียนส่งกำลังบำรุง
พลตรี จารึก อารีราชการัณย์ ถึงแก่อนิจกรรมอย่างสงบ ภายในบ้านพักย่านทองหล่อ ในวันที่ 21 สิงหาคม 2566

**การทำงาน**
พลตรี จารึก อารีราชการัณย์ เคยได้รับการแต่งตั้งเป็นเลขาธิการสมาคมกรีฑาแห่งประเทศไทย 6 สมัย (12 ปี), เลขาธิการและเหรัญญิกสมาคมฟุตบอลแห่งประเทศไทย 2 สมัย (สมัยละ 2 ปี) กรรมการบริหารด้านกีฬาของทวีปเอเชีย 6 สมัย (สมัยละ 4 ปี) กรรมการบริหารของ ANOC (5 ทวีปของโลก) และเคยดำรงตำแหน่งเป็นรองประธานกรรมการบริหารและเลขาธิการคณะกรรมการโอลิมปิคแห่งประเทศไทย ซึ่งดำรงตำแหน่งถึง 6 สมัย (สมัยละ 4 ปี) ต่อมาในปี พ.ศ. 2560 เป็นเลขาธิการคณะกรรมการโอลิมปิกแห่งประเทศไทย
นอกจากนี้ เคยได้รับการแต่งให้เป็นสมาชิกวุฒิสภา เมื่อวันที่ 22 มีนาคม พ.ศ. 2539 ต่อมาได้รับการแต่งให้เป็นสมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557

**เครื่องราชอิสริยาภรณ์**

**ไทย**
25322540251325132525- พ.ศ. 2500 – 80px เหรียญงานฉลอง 25 พุทธศตวรรษ	

**เหรียญสหประชาชาติ**
 UN :
** พ.ศ. ไม่ปรากฏ – 80x80px เหรียญสหประชาชาติเกาหลี

**ต่างประเทศ**
 เกาหลีใต้ :
** พ.ศ. ไม่ปรากฏ – 80x80px เหรียญราชการสงครามเกาหลี

**อ้างอิง**

**อ่านเพิ่มเติม**
 isbn=	978-974-604-406-6
2566
หมวดหมู่:ทหารบกชาวไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภานิติบัญญัติแห่งชาติ
หมวดหมู่:พรรคพลังคนกีฬา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรมาลา
หมวดหมู่:เหรียญสหประชาชาติ
ถั่วเมสคาล

ถั่วเมสคาล   Dermatophyllum secundiflorum เป็นไม้พุ่มในวงศ์ Fabaceae ใบประกอบสีเขียวเข้ม ดอกช่อ สีม่วงอมน้ำเงิน กลิ่นแรง ฝักยาวมีเมล็ดสีแดง เป็นพืชมีพิษร้ายแรงมาก มีฤทธิ์หลอนประสาท พบในรัฐเท็กซัส รัฐนิวเม็กซิโก และในประเทศเม็กซิโก 

**อ้างอิง**
 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 474
หมวดหมู่:วงศ์ย่อยถั่ว
หมวดหมู่:พืชมีพิษ
กล้วยหักมุก

กล้วยหักมุก   Musa ABB group ชื่อสามัญ silver bluggoe มีชื่อเรียกอีกชื่อว่ากล้วยฮากมุก ผลขนาดใหญ่ เปลือกหยาบหนา ผลสุกเปลี่ยนเป็นสีเหลืองแกมน้ำตาล เนื้อสีส้มแกมสีครีม มีลักษณะเป็นแป้ง ในไทยนิยมใช้ทำกล้วยปิ้ง

**ประโยชน์**
 ปลีช่วยแก้โลหิตจาง

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 320
หมวดหมู่:กล้วย
หมวดหมู่:ผลไม้